El ple aprova sol·licitar la millora de la seguretat en els accessos als camps de futbol de Xulla i de l'Atlètic Saguntí
28 de desembre 2016

![](/media/v1vl4b42/44_googlemaps.png)

_Lloc de l'actuació en el gual que travessa el riu Palància en direcció als camps de futbol_

L'Ajuntament de Sagunt sol·licitarà a la Confederació Hidrogràfica del Xúquer la millora de les condicions de seguretat en l'accés actual als camps de futbol de Xulla i de l'Atlètic Saguntí per l'actual pas inferior que travessa el riu Palància.

L'acord, aprovat per unanimitat en l'últim ple, respon a la moció presentada pel grup municipal popular sobre la millora de seguretat en els accessos als camps esportius ja que “**la situació en què es troba actualment este accés genera escenaris de perill en coincidir en l'estret pas el trànsit de vehicles i de bicicletes, fet que s'incrementa a la tardor i hivern quan es fa fosc més prompte**”.

 ![](/media/gbiicjfq/44_muniesa_n.jpg)  
_Sergio Muniesa, regidor i portaveu del grup municipal popular, en un moment de l'últim ple_

  

Per als populars “**és necessària la millora d'esta via ja que per ella accedeixen a les instal·lacions, aprofitant els carrils no motoritzats existents, prop de 500 xiquets que pertanyen a les diverses categories de les escoles de futbol Saguntí i de futbol base Sagunt, i ho fan passant el gual del riu a través de l'actual pas inferior, coincidint amb la circulació de vehicles**”.

La proposta del grup popular consisteix a millorar l'accés amb l'ampliació de l'actual gual amb una zona delimitada al trànsit de vehicles no motoritzats i amb la possible millora de la il·luminació des de les zones pròximes al llit de titularitat municipal. Per això demanen als departaments municipals de manteniment i esports que estudien la possibilitat d'il·luminar la zona, així com millorar les condicions de seguretat en l'accés actual als camps esportius.

*   [](http://www.facebook.com/sharer.php?u=https://aytosagunto.es/va/actualitat/el-ple-aprova-sol-licitar-la-millora-de-la-seguretat-en-els-accessos-als-camps-de-futbol-de-xulla-i-de-l-atlètic-saguntí/ "Facebook")
*   [](http://twitter.com/share?url=https://aytosagunto.es/va/actualitat/el-ple-aprova-sol-licitar-la-millora-de-la-seguretat-en-els-accessos-als-camps-de-futbol-de-xulla-i-de-l-atlètic-saguntí/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-aprova-sol-licitar-la-millora-de-la-seguretat-en-els-accessos-als-camps-de-futbol-de-xulla-i-de-l-atlètic-saguntí/ "Linked In")
*   [](mailto:?body=https://aytosagunto.es/va/actualitat/el-ple-aprova-sol-licitar-la-millora-de-la-seguretat-en-els-accessos-als-camps-de-futbol-de-xulla-i-de-l-atlètic-saguntí/)